
[bookmark: OLE_LINK5][bookmark: OLE_LINK3][bookmark: OLE_LINK4]E-Transit - o singură utilitară, 27 de țări: detaliile inteligente aduc beneficii la nivel european pentru DHL Express

· [bookmark: OLE_LINK11]DHL Express extinde utilizarea modelelor electrice Ford E-Transit personalizate, ajungând în 27 de țări europene odată cu lotul recent livrat în Croația

· Vehiculele beneficiază de conversii digitale și fizice avansate, realizate direct în fabrica Ford, pentru a optimiza eficiența operațională și siguranța șoferilor

· Parteneriatul strategic sprijină obiectivul DHL de a atinge o flotă electrificată în proporție de 75% până în 2030, folosind soluții auto standardizate

[bookmark: OLE_LINK7][bookmark: OLE_LINK12]Dunton, 8 septembrie 2026 – DHL Express este un partener de tradiție al diviziei Ford Pro și gestionează o flotă de aproximativ 15.000 de vehicule comerciale – operate direct de DHL sau de partenerii săi – în peste 40 de țări din Europa.
Odată cu livrarea recentului lot de utilitare electrice E-Transit¹ în Croația, DHL Express bifează a 27-a țară europeană în care a implementat o versiune personalizată a modelului Transit, dezvoltată special pentru a răspunde nevoilor operaționale specifice ale flotei sale emblematice, în culorile galben și roșu.
Această extindere susține ambițiile de electrificare stabilite prin acordul strategic semnat între DHL Express și Ford Pro în 2022 și face parte din investițiile continue ale companiei în logistica sustenabilă. Anul acesta, divizia DHL Express Europa va depăși pragul de 50% vehicule electrificate în flota proprie, marcând o etapă semnificativă în atingerea obiectivului său de 75% până în 2030. Implementarea continuă a unor soluții auto standardizate la nivel european demonstrează că DHL Express este pe drumul cel bun pentru a-și îndeplini această misiune.
„Șoferii noștri se află în centrul a tot ceea ce facem. Combinația dintre tehnologia inteligentă și designul practic al vehiculelor ajută la crearea unui mediu de lucru mai sigur și mai eficient în fiecare zi. Doresc să mulțumesc echipei Ford Pro pentru parteneriatul excelent în dezvoltarea acestor standarde la nivel european. Împreună, continuăm să căutăm oportunități de îmbunătățire și să facem ca fiecare nouă generație de vehicule să fie și mai bună pentru șoferii noștri.” — Joshua Vogelpoel, Fleet Manager, DHL Express Europa
[bookmark: OLE_LINK9]Abordarea noastră comună s-a axat pe crearea unei soluții unice, standardizate pentru livrări, bazată pe modelul E-Transit. Aceasta are scopul de a-i ajuta pe managerii de flote să facă o tranziție cât mai lină către vehiculele electrice. Mai mult, același design de bază poate fi aplicat și pe rutele de lungă distanță, unde autoutilitarele diesel rămân, în continuare, cea mai eficientă soluție.
Dezvoltată printr-o colaborare strânsă între experții în flote de la Ford Pro și DHL Express, soluția este menită să îndeplinească nevoile operaționale din Europa. Astfel, gestionarea și implementarea unitară a flotelor pe multiple piețe devin mult mai simple și mai eficiente.
Soluția integrată combină cele mai noi capabilități de conversii digitale cu modificări personalizate aduse cabinei și spațiului de marfă, pentru a oferi șoferilor și managerilor de flote DHL Express o utilitară optimizată perfect. Conversia completă este realizată direct în unitatea de producție Ford, astfel încât vehiculele sunt livrate gata pentru a fi puse la treabă.
Am utilizat Vehicle Integration System, o tehnologie avansată specifică modelului Transit, pentru a oferi funcționalități digitale unice. Acestea au fost concepute pentru a asigura siguranța șoferilor și a mărfii, preluând semnale de la senzorii vehiculului pentru a genera mesaje sau avertismente personalizate.
De exemplu, sistemul poate furniza alerte digitale, operaționale și de siguranță, pe baza datelor emise de vehicul și de modulul de conversie, ajutând șoferii și operatorii de flote să lucreze cu un randament mai bun. Digitalizarea acestui proces este mult mai eficientă și mai fiabilă decât adăugarea de relee și comutatoare clasice, necesare în cazul unui sistem autonom de generație anterioară. De asemenea, simplifică actualizările viitoare în cazul în care cerințele operaționale se modifică.
Conversia fizică a utilitarei a fost dezvoltată în parteneriat cu un carosier autorizat Ford Pro, cu scopul de a îndeplini exact cerințele de livrare ale DHL Express. Aceasta include un set comun de elemente operaționale pentru toate vehiculele, cum ar fi: rafturi, podea ranforsată, ușă de acces integrată în peretele despărțitor, care facilitează trecerea din cabină în zona de marfă, și un scaun rabatabil pentru pasager. Pentru a maximiza eficiența, același design a fost proiectat astfel încât să se potrivească atât pe modelele electrice E-Transit, cât și pe variantele Transit echipate cu motorizarea diesel EcoBlue.
Pentru calitate și eficiență optime, atât conversiile fizice, cât și cele digitale sunt realizate în aceeași fabrică din Kocaeli, Turcia, acolo unde sunt asamblate și vehiculele de bază.
Din perspectivă operațională, costurile reduse de întreținere și valorile favorabile de revânzare au permis companiei DHL Express să optimizeze și mai mult costul total de proprietate al flotei sale.
Așa cum subliniază recentele livrări din Croația, acest proiect comun cu DHL Express servește drept model de bune practici pentru modul în care utilitarele electrice standardizate, convertite direct din fabrică, pot fi introduse eficient pe mai multe piețe, respectând în același timp nevoile operaționale locale.
Așadar, chiar dacă majoritatea oamenilor nu se gândesc prea des la traseul coletelor lor – fie că se află pe o plajă din Grecia sau într-o pădure din Suedia – munca pe care am depus-o alături de DHL Express ne asigură că aceste livrări ajung la destinație în cel mai eficient și rapid mod posibil.
[bookmark: OLE_LINK13]¹ Autonomie de până la 317 km, pe baza unei încărcări complete pentru un model E-Transit cu baterie standard. Autonomia estimată folosind Procedura de Testare a Vehiculelor Ușoare Armonizată la Nivel Mondial (WLTP). Cifrele prezentate sunt în scop de comparabilitate și trebuie comparate doar cu alte vehicule testate conform acelorași proceduri tehnice. Autonomia reală variază în funcție de mai mulți factori, cum ar fi: temperatura, comportamentul la volan, profilul rutei, întreținerea vehiculului, vârsta și starea bateriei litiu-ion.

[bookmark: OLE_LINK10]Ford este o marcă americană globală prezentă în Europa de mai bine de 100 de ani, care este dedicată libertății de mișcare care merge mână în mână cu îngrijirea planetei și a celorlalți. Planul Ford+ al companiei, cu unitățile de afaceri Model e, Ford Pro și Ford Blue, accelerează transformarea europeană către un viitor complet electric, cu o amprentă neutră de carbon până în 2035. Compania progresează cu noi vehicule electrice îndrăznețe, fiecare proiectate pentru clienții europeni. Vânzând și întreținând vehicule Ford pe 50 de piețe europene individuale, operațiunile includ, de asemenea, Ford Motor Credit Company, Ford Customer Service Division și 14 unități de producție (opt unități deținute în totalitate și șase unități mixte) cu patru centre cu sediul în Köln, Germania; Valencia, Spania și la joint venture-ul nostru din Craiova, România și Kocaeli, Turcia. Ford are aproximativ 34.000 de angajați la unitățile sale deținute în totalitate și la întreprinderile mixte consolidate și aproximativ 57.000 de oameni, dacă includem companiile neconsolidate din Europa. Mai multe informații despre companie, produsele sale și Ford Credit sunt disponibile la corporate.ford.com.

Pentru comunicate de presă, materiale conexe, fotografii și videoclipuri, vizitați www.fordmedia.eu sau www.media.ford.com. Urmăriți www.linkedin.com/company/ford-in-europe, www.youtube.com/FordNewsEurope, www.instagram.com/FordNewsEurope, www.threads.net/@fordnewseurope și www.tiktok.com/@FordNewsEurope

2



Pentru comunicate de presă, materiale conexe, fotografii și videoclipuri, vizitați www.fordmedia.eu sau www.media.ford.com. Urmăriți www.linkedin.com/company/ford-in-europe, www.youtube.com/FordNewsEurope, www.instagram.com/FordNewsEurope, www.threads.net/@fordnewseurope și www.tiktok.com/@FordNewsEurope


image1.png




image2.png




image3.png




image4.png




image5.png




image6.jpeg




